8.luokkien terveystiedon tunnit lähiopetuksessa

Kaikilla 8. luokilla terveystietoa 1-2 h/viikko. Lisätietoja saa tarvittaessa Pillelta, Ainolta tai Pirjolta.

***Huom! Terveystiedon kirjat ja vihot jäävät oppilaille 9.luokan opintoja varten. ÄLÄ kerää niitä pois.***

Tuntien järjestyksen voit vapaasti valita, mutta esim. kpl 51 kannattaa käydä läpi ennen mahdollisia retkeilypäiviä.

1.tunti

Oppilailla pitäisi olla kirjat ja vihot mukana.

**KPL 27 Yksin olemisen onni ja yksinäisyyden tuska s. 124-126**

Ennen kappaleen lukemista voitte keskustella esim. seuraavista aiheista: Miksi jokaisen on hyvä olla silloin tällöin yksin? Ovatko yksinäisyys ja yksin oleminen sama asia? Voiko yksinäisyyttä kokea myös kaveriporukassa ollessa? Lisääkö etäopiskelu yksinäisyyttä? Onnistuuko opiskelusi paremmin yksin vai porukassa?

* Lukekaa kirjan kappale
* Kokoa omaan vihkoon s. 126 lauseista väh. viisi lausetta, jota haluaisit sanoa:

1. ystävälle
2. luokkakaverille
3. vanhemmalle
4. itsellesi

* Vastaa vihkoon t. 3-6 s. 126

2. tunti

**KPL 51 Turvallisia luontoelämyksiä s. 228-234**

Lukekaa kappaletta läpi yksi väliotsikko kerrallaan ja jokaisen osan jälkeen voitte vapaasti keskustella oppilaiden ja open kokemuksista aiheeseen liittyen.

Osat: ” Luonnossa liikkuminen”, ”Järki päässä luonnossa”, ”Eläinten pistot ja puremat”, ”Vesiturvallisuus” ja ”Jää- ja talviturvallisuus”.

Jos aikaa jää, pohtikaa yhdessä millaisia vaatteita, varusteita ja välineitä tarvitsette luokan yhteiselle ulkoiluretkelle (jos teette luokan kanssa).

3. tunti

**Kertaava ristikko**

Ristikon tekemiseen tarvitsee kirjan. Sen voi teetättää yksilö-, pari- tai ryhmätyönä/kilpailuna.

Ristikot ja vastaukset jaetaan luokanvalvojien lokeroon, monista itse sopiva määrä.

4. tunti

**Liikenneturvallisuus, pari/ryhmätyönä**

Muodostakaa parit/pienet ryhmät. Jokainen ryhmä voi valita oman kiinnostuksen mukaan liikennetarinoista 2-3 tarinaa jotka lukee alla olevasta materiaalista: (löytyy hakusanoilla *liikenneturva onnettomuustarinat*)

<https://www.liikenneturva.fi/sites/default/files/materiaalit/Opettajille/onnettomuustarinat.pdf>

Jokainen ryhmä miettii jokaisesta tarinasta vastaukset kysymyksiin:

1. Miksi onnettomuus tapahtui?
2. Voisiko tuollainen tilanne/onnettomuus sattua minulle/kavereilleni? Miksi voisi sattua? Miksi ei voisi sattua?
3. Miten onnettomuus olisi voitu estää? Mitkä ratkaisut lievensivät onnettomuuden seurauksia?

Lopuksi jokainen ryhmä esittelee vähintään yhden tarinan ja vastaukset kysymyksiin lyhyesti.